256 
OPFORDRING TIL DANSKE BOTANIKERE. 
f^oreningens corresponderende Medlem , Professor Caspary i 
Königsberg, som i flere Aar har beskja;ftiget sig med omfattende 
Studier af Nymphæaceernes Familie , over hvilken han agter at ud- 
give et monografisk Arbeide, har anmodet mig om at rette den 
Begjæring til de danske Botanikere , at de ville forskaffe ham Ma- 
teriale til at afgjøre, om der i Danmark findes flere, og i saa 
Fald hvilke, Former af Nymphæa alba. 
Af denne Arts tvende Hovedformer: 1. pohjstigma (melocarpa) 
og 2. oligostigma (oocarpa = N. biradiata Somm.) er hidtil kun den 
første kjendt fra Danmark, men da den sidste findes saavel i Sve- 
rige som i Tydskland, kunde den rauligen ogsaa forekomme her i 
Landet. Af Formen 1. findes desuden beskrevet forskjellige under- 
ordnede Former, som fortjente at eftersøges, og en nøiere Under- 
søgelse heraf turde være af Interesse ogsaa for vor egen Under- 
retnings Skyld. Da Pladsen ikke tillader her at give en udførlig 
Beskrivelse af de talrige Former, maa jeg foreløbig nøies med at 
henvise til Walpers, Annales bot. syst. IV, p. 162, hvor de samtlige 
Former findes opregnede og beskrevne. For de Læsere, som ikke 
have Leilighed til at eftersee det nævnte Værk , fortjener det at 
bemærkes, at de vigtigste Kjendetegn ere hentede fra Frugtens 
og Arrets Form og Farve (f. Ex. Antallet af Straaler i Arret og 
disses Retning) ; fremdeles er det af Vigtighed at lægge Mærke til, 
om Blomsten (omtrent Kl. 11—12) er heelt eller kun halvt aaben. 
Prof, Caspary ønsker særdeles meget af hver paafaldende Form 
at erholde et tørret Blad og Blomst, samt Blomst og Frugt i 
Spiritus. Jeg benytter denne Leilighed til at anmode vedkommende 
Samlere om at de ogsaa velvilligen vilde meddele lignende Præpa- 
rater til vor botaniske Haves Museum. 
Kjobenhavn, botanisk Have. 
Joh. Lange. 
Undertegnede har i flere Aar undersøgt Egnen i det syd- 
vestlige Sjælland og samlet Stof til en Beskrivelse af denne Egns 
Plantevæxt, som jeg venter at bhve færdig med i Vinteren 66 — 67. 
For at faae denne Beskrivelse saa fuldstændig som muligt tillader 
jeg mig herved at bede de Botanikere , der maatte have funden 
sjeldnere Planter i den Deel af Sjælland , der ligger Syd og Vest 
for en Linie fra Næsby Aas Udløb i store Belt over Slagelse til 
Sorø , og fra sidstnævnte By til Tjustrup og Bavelse Sø og langs 
Suusaaen til dens Udløb , godhedsfuldt at opgive mig Findestederne 
for disse. 
Ørslov pr. Skjelskør. 
P. Nielsen, 
Lærer. 
